Ангел Попов
Нощ

chitanka.info

Високо светнали простори

огряват тъмния ми път,

там някой може би говори,

но може би крещи духът.

Не чувам нищо. Тихо само

догаря падаща звезда,

лъчът запалва мойто рамо

и тъмнините на града.

Така те търсих, съкровена,

и ти най-сетне се яви,

бъди в нощта благословена

и мойта нощ благослови.

Заслуги

Имате удоволствието да четете тази книга благодарение на Моята библиотека и нейните всеотдайни помощници.

Лого на Моята библиотека
http://chitanka.info

Вие също можете да помогнете за обогатяването на Моята библиотека. Посетете работното ателие, за да научите повече.